Príloha č. 2 Rámcovej kúpnej zmluvy

## CENA A SPÔSOB STANOVENIA CENY

1. Návrh na plnenie kritéria **po uskutočnení elektronickej aukcie**:

|  |  |  |  |  |
| --- | --- | --- | --- | --- |
| **Predmet zákazky/**  **Názov tovaru** | **MJ** | **Cena za MJ**  **v EUR bez DPH\*** | **Predpokladané množstvo MJ** | **Cena za predpokladané množstvo MJ v EUR bez DPH** |
| **Motorová nafta** | liter |  | 5 750 010 |  |

*Poznámka:*

*\*Cena za MJ bola určená ako kritérium na vyhodnotenie ponúk a za účelom stanovenia konštantnej zľavy uvedenej v bode 3 tejto prílohy.*

1. Uchádzačom navrhovaná **cena za 1 liter pohonných hmôt** jevyjadrená v mene EUR bez DPH zaokrúhlená na tri (3) desatinné miesta (netto cena). Cena je stanovená vrátane spotrebnej dane a iných zákonných poplatkov. Táto cena bude aktualizovaná na týždennej báze na základe vývoja cien na trhu s pohonnými hmotami. Pri stanovovaní ceny sa vychádzalo z údajov Štatistického úradu Slovenskej republiky za **42. týždeň   
   t. r., t. j. z ceny 1,144 EUR bez DPH,** ako z východiskovej referenčnej ceny.
2. **Konštantná zľava** je vo výške **.........EUR bez DPH**, počas trvania Zmluvy je nemenná a predstavuje rozdiel východiskovej referenčnej ceny Štatistického úradu Slovenskej republiky za **42. týždeň** a ceny uchádzača po elektronickej aukcii vypočítaná podľa nasledovného vzorca:

***Východisková referenčná cena – Cena uchádzača = Konštantná zľava***

1. Úspešný uchádzač sa zaväzuje počas celej doby trvania Zmluvy udržiavať cenu za predmet zákazky na takej úrovni, aby rozdiel medzi fakturovanou cenou za 1 liter nafty   
   a referenčnou cenou, ktorá je stanovená ako cena zverejnená na webovom sídle Štatistického úradu Slovenskej republiky na internetovom odkaze:

<http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%c3%a9%20ceny%20pohonn%c3%bdch%20l%c3%a1tok%20v%20SR%20(t%c3%bd%c5%bedenn%c3%a9)%20%5bsp0207ts%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html>, *(*[*http://statdat.statistics.sk*](http://statdat.statistics.sk)*, sekcia Makroekonomické štatistiky, podsekcia Spotrebiteľské ceny a ceny produkčných štatistík/odkaz Priemerné ceny pohonných látok v SR – týždenné)* upravenou bez DPH a vypočítaná z údajov o priemere ceny pohonnej hmoty v SR za predchádzajúci kalendárny týždeň, **bol stále konštantný**. Zmena fakturovanej ceny musí vždy zodpovedať tomuto pravidlu.

Fakturovaná cena bude vypočítaná podľa nasledovného vzorca:

***Referenčná cena - Konštantná zľava = Fakturovaná cena***

5. Aktuálnu cenu podľa vyššie uvedeného úspešný uchádzač vždy oznámi verejnému obstarávateľovi po obdržaní objednávky od verejného obstarávateľa. Upravená cena bude platiť až po jej akceptácii verejným obstarávateľom.

6. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie.